Galoweb

Galoweb a zo ur Web TV e gallaoueg, krouet e miz Mae 2022 gant skipailh ar chadenn dele e brezhoneg Brezhoweb, evit krouiñ ha skignañ abadennoù e gallaoueg. Ur chadenn brevez digoust eo, perc'hennet gant an embregerezh LB Krouiñ.

Istor

E miz Meurzh 2022 eo bet filmet ar rannoù kentañ eus an abadenn Galichon e Pluverin La chaîne de télévision Brezhoweb a tourné un programme court en langue gallèse à Plumelin, Le Télégramme, d'an 20 a viz Meurzh 2022.

E miz Mae 2022 ez eus bet roet lañs da Galoweb war an ton bras e Roazhon e Kuzul-rannvro Breizh, gant Lionel Buannic ha Florent Grouin, krouerien ar chadenn, asambles gant Kaourintine Hulaud, dilennadez rannvro e-karg eus ar gallaoueg Jean christophe Collet, WEBTÉLÉ : UN « GALLO » D’ESSAI AMBITIEUX, Rennes BUSINESS, d'an 31 a viz Mae 2022 Galoweb, ene chaïgne TV en galo !, Rannvro Breizh, d'an 20 a viz Mezheven 2022. Er penn-kentañ e veze skignet rannoù an abadenn Galichon nemetkenTarzh an noz : Florent Grouin a ginnig deomp Galoweb, c’hoar vihan Brezhoweb, Radio Naoned, d'ar 25 a viz Mae 2022.

E miz Gouere 2022 eo bet skignet ar rann gentañ e gallaoueg eus an abadenn 4 minutes de temp, kinniget gant Vassili Moreau-Miossec, diwar-benn stad ar gallaoueg da heul an enklask sokioyezhel eus 2018, istitlet eo bet ar video e brezhoneg. Kinniget eo bet ar rannoù da heul adalek miz Genver 2023 gant Vincent Geffroy.

E 2023 eo bet roet lañs d'an abadenn Triple Gallo. Un abadenn e galleg gant rannoù zo e gallaoueg, evit ober anaoudegezh gant ar yezh. Skrivet e vez an abadenn gant Fabien Lécuyer ha kinniget gant Morgane Le Cuff, merc'h ar stourmer Jean-Loup Le Cuff Loïc TISSOT, Morgane Le Cuff vit sa langue à « Triple Gallo », Ouest-France, d'an 12 a viz Here 2024

 Abadennoù 
Abadennoù a bep seurt a vez skignet war Galoweb, a c'heller rannañ e div rummad : krouidigezhioù orin produet gant ar chadenn hag awenet gant abadennoù Brezhoweb, hag abadennoù advouezhiet e gallaoueg (tresadennoù-bev dreist-holl).

Galichon (krouidigezh) : Un abadenn gant rimadelloù ha kanaouennoù e gallaoueg evit sikour da dreuzkas ar yezh, levezonet eo gant an abadenn Toutouig skignet war Brezhoweb.
4 minutes de temp (krouidigezh) :  Ur magazin kevredigezhiel awenet gant 4 munud e Breizh.
Triple Gallo (krouidigezh) : Un abadenn e galleg hag e gallaoueg evit ober anaougezh gant ar gallaoueg.
Menieres de dire (krouidigezh) : Ur rummad sketchoù bihan evit dizoleiñ an troioù lavar e gallaoueg, kinniget gant Morgane Le Cuff.
Groufalo, Mab ar Groufalo, Zog  (filmoù tresadennoù-bev advouezhiet)

 Kevelerien hag arc'hantaouiñ 
Arc'hantaouet e vez Galoweb gant Rannvro Breizh abaoe 2022 evit krouiñ ha skignañ abadennoù e gallaoueg. 

Kenlabourat a ra Galoweb gant ar chadennoù Brezhoweb ha TVR en ur eskemm programmoù. Videoioù zo e gallaoueg a zo bet skignet war Brezhoweb gant istitloù e brezhoneg, ha meur a abadenn a zo bet skignet e gallaoueg istitlet e galleg war TVR' Julie Rolland, Florent Grouin : "on veut donner une image moderne de nos langues", RCF, d'ar 1añ a viz Mezheven 2022.

Prizioù
Galoweb a zo bet priziet pe war ar renk meur a wech evit Prizioù ar gallaoueg.
 2022 : War ar renk e-barzh ar rummad « Embregerezhioù » evit al lec'hienn Galoweb  TVR Events : Priz du Galo - Les Prix du gallo 2022, TVR, d'ar 16 a viz Kerzu 2022.
 2023 : Lec'hienn Galoweb priziet er rummad « Embregerezhioù » evit ar videoioù krouet ha skignet gant ar chadenn  TVR Events : Priz du Galo - Les Prix du gallo 2023, TVR, d'an 22 a viz Kerzu 2023 Priz du galo : decouvréz les enlaorierës 2023 , Rannvro Breizh, d'ar 26 a viz Genver 2024.

 Liamm diavaez 
  Lec'hienn Galoweb

 Notennoù ha daveennoù 

Rummad:Gallaoueg
Rummad:Chadennoù skinwel
Rummad:Lec'hiennoù web